स्टेशन मास्टर डीएन गोयल ने बताया कि बीती रात उद्यान आभा श्रीगंगानगर से बठिंडा के लिए जा रही थी तो पक्की के पास किमी नं. 64-10 के पास ट्रेन का पॉवर फेल हो गया। काफी देर तक चालकों की कोशिश के बाद भी जब पॉवर कामयाब नहीं हुआ तो इसकी सूचना बठिंडा जंक्शन को दी गई। इंटरसिटी एक्सप्रेस ट्रेन का इंजन भेज कर उद्यान आभा को 11:30 बजे पक्की स्टेशन पर लाया गया और वहां से विधिवत रूप से गंतव्य के लिए रवाना किया गया। इसके बाद हरिद्वार जाने वाली इंटरसिटी एक्सप्रेस को ले जाने के लिए बठिंडा से इंजन मंगवाया गया।